[{"text_idx": "#000000", "text": "Partoprenu studsesion en Budapes\u0302to pri seksismo"}, {"text_idx": "#000002", "text": "Plikonsciig\u0302i pri la efiko de c\u0302iutaga seksisma lingvouzado;Inters\u0302ang\u0302i opiniojn, sciojn kaj bonajn praktikojn kaj lerni de la aliaj partoprenantoj;Trejnig\u0302i pri parola seksperforto kaj diskriminacio; Kiel detekti g\u0302in, malhelpi g\u0302in kaj kontrau\u0306batali g\u0302in;Enkonduki genroneu\u0306tralajn vortojn, kiuj povas esti uzataj en c\u0302iutaga komunikado;Alporti la scion pri la studobjekto reen hejme kaj diskonigi la rezultojn en lokaj komunumoj."}, {"text_idx": "#000003", "text": "La studsesio okazos de lundo, la 6-a de decembro, g\u0302is vendredo, la 10-a de decembro 2021 (vojag\u0302aj tagoj ne inkluzivitaj, la partoprenantoj devas alveni dimanc\u0302e antau\u0306 la studsesio kaj foriri sabate post la studsesio) en la Eu\u0306ropa Junulara Centro en Budapes\u0302to, Hungario. Ni serc\u0302as 30 partoprenantojn, c\u0302efe 18-30 jarag\u0302aj (ankau\u0306 partoprenantoj pli ol 30-jarag\u0302aj estas bonvenaj kandidatig\u0302i kaj eventuale c\u0302eesti). La laborlingvo estos la angla. Estas partoprenkotizo de 50\u20ac pagenda al la Konsilio de Eu\u0306ropo; C\u0302iuj kostoj por log\u0302ado, mang\u0302oj, vojag\u0302oj kaj vizaj kostoj estos pagitaj de la Konsilio de Eu\u0306ropo. La partoprenantoj respondecos pri sia propra asekuro."}, {"text_idx": "#000004", "text": "Ni serc\u0302as entuziasmajn junulojn, kiuj estas:"}, {"text_idx": "#000005", "text": "Inter 18-30 (ankau\u0306 aplikoj de interesatoj pli ag\u0302aj ol 30, estas tre bonvenaj);Log\u0302antoj en membro-s\u0302tato de Konsilio de Eu\u0306ropo (vi povas trovi la liston c\u0302i tie);Kapablaj c\u0302eesti 5-tagan-edukan-aktivecon en la angla;Respektema kaj lernema;Interesita pri seksismo kaj parola komunikado, kun nenia au\u0306 malgranda scio pri la temo, sed granda intereso lerni pli kaj alporti s\u0302ang\u0302on en la socio."}, {"text_idx": "#000007", "text": "Partoprenantoj kiuj bezonas vizon: Se vi s\u0302atus kandidatig\u0302i al la studsesio kaj bezonos vizon por Hungario por c\u0302eesti la agadon, ni kurag\u0302igas vin kandidatig\u0302i kiel eble plej frue. Aplikoj de homoj, kiuj bezonas vizon estos taksataj senc\u0302ese pro ankau\u0306 la situacio de KOVIM-19, kiu malfaciligas la partoprenon al similaj edukaj agadoj. La vizo estos donita nur dum la dau\u0306ro de la studsesio kaj c\u0302iuj partoprenantoj devas atendi la tutan programon de la agado."}, {"text_idx": "#000008", "text": "KOVIM-19: Konsiderante la pandemion de KOVIM-19, la studsesio ankau\u0306 povus esti tus\u0302ita. En la okazo ke g\u0302i fizike okazos, ni sekvos c\u0302iujn sanajn rekomendojn kaj ni prenos c\u0302iujn necesajn sekurecajn mezurojn: vizag\u0302aj maskoj, manaj higienoj kaj malinfektado. C\u0302iuokaze, la sekureco de la partoprenantoj, trejnistoj kaj organizantoj estas nia absoluta prioritato, do g\u0302ustigoj povas okazi depende de kiel la pandemio disvolvig\u0302os en la sekva periodo. Depende de la evoluoj kaj la lando en kiu vi log\u0302as, vi estos invitita partopreni fizike au\u0306 interrete."}, {"text_idx": "#000009", "text": "Al TEJO tre gravas diverseco kaj egalaj s\u0302ancoj. Ni aparte invitas spertajn virinojn, neduumulojn, transgenrulojn kandidatig\u0302i."}, {"text_idx": "#000016", "text": "Hey, who got an answer?"}]